Jasenová

Jasenová je obec na Slovensku v okrese Dolný Kubín.

 Kultúra a zaujímavosti 

 Pamiatky 
 Evanjelický kostol, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1836. V interiéri sa nachádza trojramenná empora. Oltár z roku 1836 s motívom Poslednej večere pochádza zo Šopronu. Z rovnakého obdobia pochádza aj kazateľnica a krstiteľnica. Pôvodný organ z dielne Martina Zorkovského z 1. tretiny 18. storočia zakúpený z katolíckeho kostola v Námestove bol roku 1892 predaný do evanjelickej modlitebne vo Veternej  Porube a nahradený jednomanuálovým organom od značky Rieger z roku 1892. Fasády kostola sú hladké s polkruhovo ukončenýmmi oknami. Veža vyrastá z pirečelia vo forme rizalitu, je členená nárožnými bosážami a ukončená barokovou helmicou s laternou.

 Dobákovský kaštieľ, jednopodlažná klasicistická dvojtraktová stavba z roku 1830. Od konca 19. storočia je vo vlastníctve rodiny Pivkovcov. Po matke Oľge Pivkovej ho zdedila Věra Benšová, dcéra významného architekta Adolfa Benša. Fasáde dominuje predstavaný trojosový stĺpový portikus ukončený trojuholníkovým štítom s tympanónom.

 Pamätný dom spisovateľa Martina Kukučína, jednopodlažná ľudová stavba na pôdoryse písmena L z roku 1856. V dome je umiestnená expozícia venovaná spisovateľovi. Ide o päťpriestorovú zrubovú stavbu so šindľovou strechou. Objekt má priečelie ukončené sedlovou strechou s vysokou podlomenicou a vo vrchole bubník s hálkou.

 Súbor ľudových domov, ide o jednopodlažné zrubové stavby na pôdoryse obdĺžnika so sedlovou šindľovou strechou. Typický štít je riešený ako vysoká podlomenica, lomenica a zakončený kuklou a hálkou. Najčastejšie pochádzajú z 19. a začiatku 20. storočia.

 Osobnosti obce 
 Rodáci 
 Jozef Bencúr (pedagóg) (* 1728 – † 1784), evanjelický farár, spisovateľ, pedagóg a osvietenec
 Martin Bencúr (lekárnik a filantrop) (* 1783 – † 1855),
 Vavrinec Čaplovič (* 1778 – † 1853), archivár, zberateľ kníh
 Ján Čaplovič (* 1780 – † 1847), etnograf
 Alexej Čaplovič (* 1810 – † 1872), publicista, kultúrny pracovník
 Ivan Branislav Zoch (* 1843 – † 1921), polyhistor, fyzik
 Cyril Zoch (* 1845 – † 1873), evanjelický farár, ľudovovýchovný pracovník, publicista
 Pavol Peter Zoch (* 1850 – † 1907), evanjelický farár, ľudovovýchovný pracovník, publicista
 Stanislav Zoch (* 1852 – † 1911), pedagóg, publicista, osvetový pracovník
 Martin Kukučín (* 1860 – † 1928), prozaik, dramatik a publicista
 Šimon Čaplovič (* 1864 – † 1927), statkár, právnik, župný hodnostár
 Ján Čaplovič (* 1876 – † 1925), evanjelický farár, národný pracovník
 Miloš Janoška (* 1884 – † 1963), školský inšpektor, propagátor prírodných krás Slovenska, regionálny historik, spoluzakladateľ časopisu Krásy Slovenska
 Oľga Albiniová (* 1891 – † 1980), učiteľka, publicistka
 Matej Sopko (* 1894 – † 1939), Janoškov priateľ a spolupracovník pri organizovaní turistiky a propagácii krás Slovenska, publicista, spoluzakladateľ časopisu Krásy Slovenska REMKO, Milan, Matej Sopko – spoluzakladateľ časopisu Krásy Slovenska, Krásy Slovenska 99 (1-2) 2022, 8-11.
 Ján Vávra ml. (* 1900 – † 1969), elektrotechnický inžinier, vysokoškolský profesor
 Ján Jamnický (* 1908 – † 1972), herec, divadelný režisér a scenárista
 Milan Kleň (* 1930 – † 1998), regionálny historik, publicista a výtvarník
 Milan Remko (* 1948), chemik, vysokoškolský profesor 

 Pôsobili tu 
 Ján Kožehuba (* 1847 – † 1918), pedagóg, publicista
 Ctiboh Zoch (* 1815 – † 1865), evanjelický farár
 Ambróz Pivko, advokát a verejný činiteľ (* 1832 – † 1910), bojovník za práva Slovákov v Uhorsku.REMKO, Milan. Oravské zápisky. [Bratislava]: Remedika, 2020. ISBN 9788097295424. 
 Anna Pivková (* 1835 – † 1921), ženská aktivistka.
 Juraj Janoška (* 1856 – † 1930), evanjelický farár, prvý generálny biskup evanjelickej cirkvi a. v. na Slovensku a predseda Matice slovenskej
 Miloslav Krčméry (* 1860 – † 1902), evanjelický farár, redaktor, hudobný skladateľ
 Jozef Hollý (* 1864 – † 1942), pedagóg, národnokultúrny pracovník
 Ján Vávra st. (* 1864 – † 1960), učiteľ, publicista, botanik
 Koloman Bazovský (* 1866 – † 1950), redaktor, publicista, pedagóg
 Ivan Juraj Pivko, národnokultúrny dejateľ a statkár zemianskeho pôvodu (* 1867 – † 1939), politik
 Ján Vladimír Jamnický (* 1878 – † 1967), evanjelický farár, univerzitný profesor, historik, náboženský spisovateľ
 Ondrej Devečka (* 1884 – † 1967), evanjelický farár – významná cirkevná, kultúrna, národná i politická osobnosť
 Helena Turcerová-Devečková (* 1886 – † 1964), literárna historička, spisovateľka, prekladateľka, diplomatka, politička
 Štefan Krčméry (* 1892 – † 1955), spisovateľ, básnik, literárny historik, kritik, prekladateľ, redaktor
 Ján Beblavý (* 1898 – † 1968), evanjelický farár, cirkevný spisovateľ, univerzitný profesor
 Juraj Boško (* 1913 – † 1996), pedagóg, publicista, evanjelický kantor, učiteľ, jaskyniar, milovník a propagátor prírodných krás Slovenska

 Referencie 

 Iné projekty 

 Externé odkazy 



Kategória:Obce okresu Dolný Kubín